<prompt> Ngwala go tšwela pele ka serapa se - Mmušo wa Brithania o ile wa letela tlhaselo ya Gerika ke Majeremane ka 1941 gomme wa dira phetho ya go romela madira go thekga ba-Gerika, bao ba bego ba šetše ba swaregile  <response>: kgahlanong le Mataliana kua Albania. Sehlopha sa 2 sa New Zealand e be e le se sengwe sa dihlopha tše mmalwa tša Mašole a Kopanego ao a ilego a romelwa Gerika mathomong a March. Mafelelong a March, Batalone ya bo-21 e be e fihlile Athene moo e bego e swanetše go hlokomela ditlabakelo tša bohlokwa go dikologa motse mola karolo e šetšego ya sehlopha e ile ya ya ka leboa la naga go ya go šireletša moleng wa Aliakmon. Ka April 6, letšatši ka morago ga ge Jeremane e tsebaditše ntwa go Gerika, ditho tša madira ao a bego a šireletša boemakepe kgauswi le Athene di ile tša hlaselwa ka pomo yeo e ilego ya baka dikgobalo tše dinyenyane go banna ba mmalwa. Ka 8 April, batalione e ile ya thoma go ya ka pele go ya go kopana le 5th Infantry Brigade, yeo bjale e bego e eme kua Olympus Pass. Lega go le bjalo, ge ba le tseleng ba ile ba šuthišetšwa Platamon Tunnel, yeo e bego e le dikhilomithara tše 24 go tloga toropong ya Larisa. Ditšhireletšo mo di be di lokišeditšwe ke Khamphani ya D, ya Bataliana ya bo-26. Ditaelo e be e le tša go swarelela lefelong leo gomme ge e ba karolo le ge e le efe ya lona e ka lahlega, go be go swanetše go dirwa tlhaselo ya go itefeletša gatee-tee. Sehlopha, seo se fihlilego ka 9 Aprele, se ile sa thoma go šoma go tšwela pele go kaonafatša ditshepedišo tša tšhireletšo, se thušwa ka matšatši a mararo ke khamphani go tšwa go 26th Battalion go fihlela e tloga. 